ଭୁବନେଶ୍ବର ୧୮।୦୩ଃ ୟେସ୍ ବ୍ୟାଙ୍କରୁ ଉଠିବ ଶ୍ରୀଜଗନ୍ନାଥଙ୍କ ଜମା ଟଙ୍କା । ଗୁରୁବାର ଦିନ ବ୍ୟାଙ୍କରୁ ଟଙ୍କା ଉଠାଇଆଣିବା ପାଇଁ ଶ୍ରୀମନ୍ଦିର ପ୍ରଶାସନ ନିଷ୍ପତ୍ତି ନେଇଛି । ଯେହେତୁ ବୁଧବାର ସଂଧ୍ୟାରୁ ୟେସ୍ ବ୍ୟାଙ୍କରୁ ଆର୍ବିଆଇ କଟକଣା ହଟିବ ଓ ଜମାକରୀଙ୍କ ଟଙ୍କା ଉଠାଣ କ୍ଷମତା ପୁନଃ କାର୍ଯ୍ୟକ୍ଷମ ହେଉଛି ସେଥିପାଇଁ ଗୁରୁବାର ଦିନ ଟଙ୍କା ଉଠାଇବାରେ ଅସୁବିଧା ନାହିଁ । ମାଚ୍ୟୁରିଟି ପୁରିଥିବା ଫିକ୍ସଡ୍ ଡିପୋଜିଟ୍ ଟଙ୍କା ଉଠାଯିବ ବୋଲି ମନ୍ଦିର ପ୍ରଶାସନ ପକ୍ଷରୁ ସୂଚନା ମିଳିଛି ।
ଶ୍ରୀଜଗନ୍ନାଥଙ୍କର ୫୪୫ କୋଟି ଟଙ୍କା ୟେସ୍ ବ୍ୟାଙ୍କରେ ଜମା ରହିଛି । ଯେହେତୁ ୟେସ୍ ବ୍ୟାଙ୍କ ଦେବାଳିଆ ସ୍ଥିତିକୁ ଯାଇଥିଲା ସେଥିପାଇଁ ଜଗନ୍ନାଥଙ୍କ ଟଙ୍କା ବୁଡ଼ିଯାଇପାରେ ବୋଲି ଆଶଙ୍କା ପ୍ରକାଶ ପାଉଥିଲା । ତେବେ ଷ୍ଟେଟ୍ ବ୍ୟାଙ୍କ ଓ ଅନ୍ୟାନ୍ୟ ବ୍ୟାଙ୍କ ସହଯୋଗରେ ୟେସ୍ ବ୍ୟାଙ୍କକୁ ପନଃଉଦ୍ଧାର କରାଯିବା ପରେ ସ୍ଥିତି ସ୍ବାଭାବିକ ହୋଇଛି ।
ଜଗନ୍ନାଥଙ୍କ ଟଙ୍କା ନେଇ ରାଜ୍ୟରେ ହଟମଟ ଦେଖାଦେଇଥିଲା । ଟଙ୍କା ଉଠାଣ ନେଇ କେନ୍ଦ୍ର ଅର୍ଥମନ୍ତ୍ରୀ, ଆର୍ବିଆଇ ଓ ରାଜ୍ୟ ଅର୍ଥମନ୍ତ୍ରୀଙ୍କୁ ଚିଠି ଲେଖାଯାଇଥିଲା । କିପରି ଜଗନ୍ନାଥଙ୍କ ଟଙ୍କା ଫେରିବା ନେଇ ଏହି ଚିଠି ଲେଖାଯାଇଥିଲା ।
